**მომხს: ლ. ალადაშვილი**

**პროექტი**

**თელავის მუნიციპალიტეტის საკრებულო**

**გ ა ნ კ ა რ გ უ ლ ე ბ ა №**

**„-----“ ივნისი 2024 წ.**

**ქ. თელავი**

**თელავის მუნიციპალიტეტის მერისათვის თელავის მუნიციპალიტეტის სახელით**

**გრანტის მიღებაზე თანხმობის მიცემის შესახებ**

 საქართველოს ორგანული კანონის „ადგილობრივი თვითმმართველობის კოდექსი“ მე-100 მუხლის მე-7 პუნქტის შესაბამისად,

**1.** მიეცეს თანხმობა თელავის მუნიციპალიტეტის მერს, თელავის მუნიციპალიტეტის სახელით, გერმანიის საერთაშორისო თანამშრომლობის საზოგადოების (GIZ) პროექტის „საქართველოში ტყის სექტორის რეფორმის განხორციელების მხარდაჭერა - ECO.Georgia“ ფარგლებში მწვანე ნარგაობის აღდგენის და ჭადრის (Platanus) ხის სიცოცხლის გახანგრძლივების მიზნით, მიიღოს გრანტი **65 750** (სამოცდახუთი ათას შვიდას ორმოცდაათი) ლარის ოდენობით.

**2.** განკარგულება ძალაშია გამოქვეყნებისთანავე.

**3.** განკარგულების გასაჩივრება შესაძლებელია თელავის რაიონულ სასამართლოში, მისი ძალაში შესვლიდან ერთი თვის ვადაში (მის: ქ. თელავი, დავით აღმაშენებლის გამზ. №41).

**საკრებულოს თავმჯდომარე თენგიზ მთვარელიშვილი**

**საინფორმაციო ბარათი**

**თელავის მუნიციპალიტეტის მერისათვის თელავის მუნიციპალიტეტის სახელით**

**გრანტის მიღებაზე თანხმობის მიცემის შესახებ**

საქართველოში ტყის სექტორის რეფორმის განხორციელების მხარდაჭერა - ECO.Georgia, წარმოადგენს კლიმატის მწვანე ფონდის (GCF) პროექტს, რომელიც ერთობლივად  ხორციელდება GIZ-ისა და საქართველოს მთავრობის  მიერ და რომელიც ხელს უწყობს საქართველოში სატყეო სექტორის რეფორმის განხორციელებას. პროექტი მიზნად ისახავს სათბური აირების შერბილებას, ბუნებასთან ახლოს ტყეების მართვისა და ენერგო ეფექტურობის გაუმოჯბესების გზით, რათა შემცირდებს მოთხოვნა საწვავ ხე-ტყეზე.

პროექტი დაფინანსებულია საქართველოს მთავრობის, გერმანიის ეკონომიკური თანამშორმლობისა და განვითარების ფედერალური სამინისტროს (BMZ), შვეიცარიის განვითარებისა და თანამშრომლობის სააგენტოს (SDC) მიერ და ხორციელდება სამ სამიზნე რეგიონში - კახეთში, გურიასა და მცხეთა-მთიანეთში.

**პროექტი სამი კომპონენტისაგან შედგება:**

* პირველი კომპონენტი ეხმარება საქართველოს მთავრობას, საფუძველი ჩაუყაროს ტყის მდგრადი მართვის მთავარ პრინციპებს ეროვნულ დონეზე შესაბამისი პოლიტიკისა და სამართლებრივი გარემოს, ცოდნისა და მონაცემთა მართვის, ადამიანური და ინსტიტუციური შესაძლებლობების გაძლიერების გზით. ტყის მდგრადი მართვის პრაქტიკულ ღონისძიებებს სამივე სამიზნე რეგიონში (270 000 ჰა-ზე მეტ ტერიტორიაზე) ახორციელებს ეროვნული სატყეო სააგენტო.
* მეორე კომპონენტის ფარგლებში, პროექტი ხელს უწყობს საქართველოში ახალი ღუმელებისა და ალტერნატიული საწვავის სექტორის ზრდას მიწოდების ჯაჭვის განვითარების გზით. ასევე, მოხდება მომხმარებელთა ინფორმირება, რაც გაზრდის მოთხოვნას ფინანსური სტიმულირების და სამომხმარებლო დაფინანსების პროდუქტებზე.
* მესამე კომპონენტი გაზრდის ადგილობრივი ხელისუფლების და მოქალაქეების შესაძლებლობებს ტყის მდგრად მართვაში მონაწილეობისათვის. შესაბამისად, სამიზნე რეგიონების თემებს მიეცემათ შესაძლებლობა, მოახდინონ შემოსავლის დივერსიფიკაცია სატყეო სექტორთან დაკავშირებული მიწოდების ჯაჭვების გაუმჯობესებისა და სატყეო მეურნეობებზე ცოდნისა და უნარების განვითარებაზე უკეთესი ხელმისაწვდომობით.

პროექტის ფარგლებში თელავის მუნიციპალიტეტი მიიღებს საგრანტო თანხას **65 750** ლარის ოდენობით ჭადრის (Platanus) ხის სიცოცხლის გახანგრძლივების მიზნით. განხორციელების ვადა საგრანტო კონკურსის სამუშაო გეგმის თანახმად მოიცავს 11-თვემდე პერიოდს.